ถวายพระพร พระราชินี ทรงพระเจริญ เสียงดังกึกก้องทั่วประเทศไทย
ร.10 พระราชทานพระฉายาลักษณ์ 3พระองค์บำเพ็ญพระราชกุศล,พสกนิกรทุกหมู่เหล่าร่วมใจจุดเทียนชัยถวายพระพรสมเด็จพระ นางเจ้าฯ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 85 พรรษา 12 สิงหาคม 2560 อย่างพร้อมเพรียง พร้อมเปล่งคำทรงพระเจริญ ดังกึกก้องไปทั่ว ด้าน 3 เหล่าทัพใช้ฤกษ์เที่ยงตรงยิง สลุตหลวง 21 นัด เฉลิมพระเกียรติ ขณะที่ประชาชนในท้องสนามหลวงฮือฮาพระอาทิตย์ทรงกลดช่วงยิงสลุต,เนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินีนาถ ในรัชกาลที่ 9 วันที่ 12 สิงหาคม พสกนิกรทุกภูมิภาคร่วมถวายพระพรและทำกิจกรรมถวายเป็นพระราชกุศลโดยพร้อมเพรียง,ทั้งนี้ เวลา 17.28 น. สมเด็จพระเจ้าอยู่หัว เสด็จพระราชดำเนินพร้อมสมเด็จพระเทพรัตน ราชสุดาฯ สยามบรมราชกุมารี พระเจ้าหลานเธอ พระองค์เจ้าพัชรกิติยาภา และพระเจ้าหลานเธอ พระองค์เจ้าสิริวัณณวรีนารีรัตน์ มาทรงบำเพ็ญพระราช กุศลเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทร มหาภูมิพลอดุลยเดช ณ พระอุโบสถวัดพระศรีรัตนศาสดาราม ในพระบรมมหาราชวัง โดยทรงประกอบพิธีทางศาสนา ตามด้วยพระสงฆ์เจริญพระพุทธมนต์ โหรหลวงบูชาเทพยดานพเคราะห์ จากนั้น สมเด็จ พระเจ้าอยู่หัว เสด็จฯไปยังพระที่นั่งอมรินทรวินิจฉัย ทรงจุดเทียนพระมหามงคล ทรงบูชาพระพุทธรูป เทวรูปองค์อภิบาล องค์แทรกพระชนมพรรษา จากนั้นทรงจุดธูปเทียนเครื่องนมัสการบูชาพระพุทธปฏิมาชัยวัฒน์ และพระพุทธรูปสำคัญที่บนพระราชบัลลังก์ภายใต้นพปฎลมหาเศวตฉัตร สมเด็จพระราชาคณะถวายศีล พระสงฆ์ 86 รูปเจริญพระพุทธมนต์ จบแล้ว ทรงประเคนผ้าไตรแด่สมเด็จพระราชาคณะและพระราชาคณะ ทรงหลั่งทักษิโณทก พระสงฆ์ถวายอนุโมทนา ถวายอดิเรก ถวายพระพรลา สมเด็จ พระเจ้าอยู่หัว เสด็จพระราชดำเนินกลับ,ก่อนหน้านี้ สำนักพระราชวัง เปิดห้องแดง ศาลาว่าการพระราชวัง ศาลาสหทัยสมาคม และสนามหญ้าข้างศาลาลูกขุน ในพระบรมมหาราชวัง ให้คณะบุคคลต่างๆ อาทิ สมาชิกราชสกุลและราชินิกุล คณะองคมนตรี คณะรัฐ มนตรี คณะรักษาความสงบแห่งชาติ คณะตุลาการ คณะทูตานุทูต ฯลฯ โดยมีบุคคลสำคัญ อาทิ นายกรัฐมนตรี พร้อมคณะรัฐมนตรีและคู่สมรส นายอาศิส พิทักษ์คุมพล จุฬาราชมนตรี ผบ.เหล่าทัพ ผบ.ตร. อดีตนายกรัฐมนตรี ฯลฯ ตลอดจนประชาชน มาลงนามถวายพระพรสมเด็จพระนางเจ้าฯ พระบรมราชินีนาถ ในรัชกาลที่ 9,ด้านกิจกรรมถวายพระพรสมเด็จพระนางเจ้าฯ พระบรมราชินีนาถ ในรัชกาลที่ 9 ใน กทม.เริ่มตั้งแต่เวลา 06.00 น. ณ พระลานพระราชวังดุสิต พล.อ.ประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ (คสช.) เป็นประธานพิธีทำบุญตักบาตรข้าวสารอาหารแห้ง พระสงฆ์ และสามเณร 851 รูป โดยมีนางนราพร จันทร์โอชา ภริยานายกฯ คณะรัฐมนตรีและคู่สมรส ข้าราชการ ประชาชน ร่วมในพิธี ในการนี้ มีการอัญเชิญ พระพุทธโลกนาถสิริคุณ ซึ่งจัดสร้างในโอกาสสมเด็จ พระนางเจ้าฯ พระบรมราชินีนาถ ในรัชกาลที่ 9 เฉลิมพระชนมพรรษา 5 รอบ 12 สิงหาคม 2535 เป็นพระพุทธรูป ประธานในพิธีด้วย สำหรับสิ่งของและอาหารแห้งในการทำบุญตักบาตรในครั้งนี้ จะนำส่งไปยังศูนย์ เราทำดีด้วยหัวใจ ส่วนหน้าภาคอีสานของสมเด็จพระเจ้าอยู่หัว สำหรับช่วยเหลือผู้ประสบอุทกภัยโดยด่วนต่อไป เพื่อถวายเป็นพระราชกุศลแด่สมเด็จพระนางเจ้าฯ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 85 พรรษา,จากนั้นเวลา 08.00 น. ที่กองทัพภาคที่ 1 มีการเคลื่อนขบวนอัญเชิญเครื่องราชสักการะ สมเด็จ พระนางเจ้าฯ พระบรมราชินีนาถ ในรัชกาลที่ 9 จากกองบัญชาการกองทัพภาคที่ 1 ไปยังมณฑลพิธีพระลานพระราชวังดุสิต โดยมี พล.ท.อภิรัชต์ คงสมพงษ์ แม่ทัพภาคที่ 1 เป็นประธาน นำผู้แทนหน่วยงานต่างๆ วางพุ่มทองและพุ่มเงิน ถวายราชสักการะหน้าพระบรมฉายาลักษณ์ สมเด็จพระนางเจ้าฯ พระบรมราชินีนาถ ในรัชกาลที่ 9 ส่วนที่มูลนิธิอนุรักษ์ป่ารอยต่อ 5 จังหวัด ภายในกรมทหารราบที่ 1 มหาดเล็กรักษาพระองค์ พล.อ.ประวิตร วงษ์สุวรรณ รองนายกรัฐมนตรีฝ่ายความมั่นคงและ รมว.กลาโหม ในฐานะประธานคณะกรรมการมูลนิธิอนุรักษ์ป่ารอยต่อ 5 จังหวัด นำคณะกรรมการมูลนิธิฯพร้อมด้วยหน่วยงานที่เกี่ยวข้อง วางพานพุ่มเฉลิมพระเกียรติถวายเครื่องราชสักการะ ถวายราชสดุดี และถวายพระพรชัยมงคล สมเด็จพระนางเจ้าฯ พระบรม ราชินีนาถ ในรัชกาลที่ 9 เช่นกัน,ต่อมาเวลา 12.00 น. ที่ท้องสนามหลวงด้านทิศเหนือ ทหารจากกองพันทหารปืนใหญ่ที่ 1 รักษาพระองค์ นำปืนใหญ่ขนาด 75 มม.จำนวน 4 กระบอก มาตั้งไว้โดยหันปากกระบอกไปทางด้านทิศตะวันออก ก่อนยิงสลุตจำนวน 21 นัด เพื่อเฉลิมพระเกียรติสมเด็จพระนางเจ้าฯ พระบรมราชินีนาถ ในรัชกาลที่ 9 ผู้สื่อข่าวรายงานว่า ขณะที่ทหารยิงปืนใหญ่อยู่นั้น บนท้องฟ้ากลางสนามหลวงได้เกิดปรากฏการณ์พระอาทิตย์ทรงกลด เห็นด้วยตาเปล่าอย่างชัดเจน สร้างความฮือฮาให้กับประชาชนเป็นอย่างยิ่ง เช่นเดียวกับที่ฐานทัพเรือกรุงเทพ กองทัพเรือ และลานอเนกประสงค์ โรงเรียนนายเรืออากาศนวมินทกษัตริยาธิราช กรมทหารต่อสู้อากาศยานรักษาพระองค์ หน่วยบัญชาการอากาศโยธิน กองทัพอากาศ มีการยิงสลุตหลวง 21 นัด ถวายสมเด็จ พระนางเจ้าฯ พระบรมราชินีนาถ ในรัชกาลที่ 9,ส่วนบรรยากาศที่ต่างจังหวัด พสกนิกรร่วมทำบุญตักบาตร ควบคู่ไปกับการร่วมกิจกรรมวันแม่กันอย่างคึกคัก โดยมีผู้ว่าราชการจังหวัด หัวหน้าส่วนราชการต่างๆ เป็นประธาน นำประชาชนในพื้นที่ทำบุญตักบาตร ทั้งที่อาคารศูนย์ประชุมและแสดงสินค้านานาชาติเฉลิมพระเกียรติ 7 รอบพระชนมพรรษา จ.เชียงใหม่ มณฑลพิธีทุ่งศรีเมือง อ.เมืองอุบลราชธานี ส่วนที่ จ.ยะลา นอกจากมีพิธีทำบุญตักบาตรข้าวสาร อาหารแห้ง ท่ามกลางฝ่ายความมั่นคงคอยดูแลรักษาความปลอดภัยอย่างเต็มที่แล้ว ที่สำนักงานคณะกรรมการอิสลามประจำจังหวัดยะลา ต.ท่าสาป อ.เมืองยะลา นายดลเดช พัฒนรัฐ ผวจ.ยะลา นายสะมะแอ ฮารี ประธานกรรมการอิสลามประจำจังหวัดยะลา ข้าราชการและประชาชนชาวไทยมุสลิมกว่า 1,000 คน ร่วมกันสวดดูอาร์ถวายพระพรแด่สมเด็จพระนางเจ้าฯ พระ บรมราชินีนาถ ในรัชกาลที่ 9 ด้วย ขณะที่สวนนงนุชพัทยา จ.ชลบุรี จัดกิจกรรมให้แม่ที่มาพร้อมลูกเข้าชมสวนฟรี โดยมีการจัดกิจกรรมสร้างสีสัน อาทิ ขบวนแห่เฉลิมพระเกียรติ การจัดให้ลูกช้างนำพวงมาลัยมาให้แม่ช้าง เป็นต้น,ต่อมาเวลา 19.00 น. พล.อ.ประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ (คสช.) นำคณะรัฐมนตรี ผู้นำเหล่าทัพ ข้าราชการพลเรือน ทหาร ตำรวจและประชาชน จัดพิธีจุดเทียนถวายพระพรชัยมงคล ในวันเฉลิมพระชนมพรรษาสมเด็จพระนางเจ้าฯ พระบรมราชินีนาถ ในรัชกาลที่ 9 โดยนายกรัฐมนตรีกล่าวอาศิรวาทราชสดุดีเฉลิมพระเกียรติและถวายพระพรชัยมงคล ในนามพสกนิกรชาวไทยทุกหมู่เหล่า จบแล้ว นายกรัฐมนตรีนำร้องเพลงสรรเสริญพระบารมี เพลงสดุดีมหาราชินี ตามด้วยปวงประชาต่างเปล่งคำ ทรง พระเจริญ ดังก้องไปทั่วลานพระราชวังดุสิต จากนั้นคณะโขนพระราชทานจากมูลนิธิส่งเสริมศิลปาชีพในสมเด็จพระนางเจ้าฯ พระบรมราชินีนาถ ขึ้นรำถวายพระพร และแสดงโขน (ชุดเล็ก) ตอนพระรามข้ามสมุทร ต่อด้วยการแสดงฟ้อนลาวดวงเดือนจากสถาบันบัณฑิตพัฒนศิลป์ และการแสดงเดินแบบเสื้อผ้าชุดไทยพระราชนิยม 8 แบบ ที่สมเด็จ พระนางเจ้าฯ พระบรมราชินีนาถ ในรัชกาลที่ 9 ทรงออกแบบ ก่อนปิดท้ายด้วยการแสดงดนตรีเฉลิมพระเกียรติ โดยวงดนตรีสุนทราภรณ์ ในชุดบทเพลงแห่งความจงรักภักดี,ต่อมาเวลา 19.20 น. สมเด็จพระเจ้าอยู่หัวทรงพระกรุณาโปรดเกล้าฯ พระราชทานพระฉายาลักษณ์ สมเด็จพระเจ้าอยู่หัวมหาวชิราลงกรณ บดินทรเทพย วรางกูร เสด็จออกพร้อมด้วย สมเด็จพระนางเจ้าฯ พระบรมราชินีนาถ ในรัชกาลที่ 9 และสมเด็จพระเทพ รัตนราชสุดาฯ สยามบรมราชกุมารี ในโอกาสที่สมเด็จพระนางเจ้าฯ พระบรมราชินีนาถ ในรัชกาลที่ 9 ทรงบำเพ็ญพระราชกุศลเป็นการส่วนพระองค์ เนื่องในโอกาสเฉลิมพระชนมพรรษา ณ พระตำหนักจิตรลดารโหฐาน จำนวน 4 พระรูป ให้แก่พสกนิกรชาวไทยทั้งประเทศได้ชื่นชมพระบารมีสมเด็จพระนางเจ้าฯ พระบรมราชินีนาถ ในรัชกาลที่ 9 เนื่องในวันเฉลิมพระชนมพรรษา 12 สิงหาคม 2560
พสกนิกรทุกหมู่เหล่าร่วมใจจุดเทียนชัยถวายพระพรสมเด็จพระ นางเจ้าฯ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 85 พรรษา 12 สิงหาคม 2560 อย่างพร้อมเพรียง
ข่าวหน้า1,จุดเทียนชัยถวายพระพร,สำนักพระราชวัง,สมเด็จพระเจ้าอยู่หัว,สมเด็จพระนางเจ้าสิริกิติ์,ข่าวทั่วไป